Annika Saarikko

Annika Virpi Irene Saarikko (sündinud 10. novembril 1983 Oripääl) on Soome poliitik, ta kuulub Keskerakonda. Ta oli 10. juulist 2017 kuni 6. juunini 2019 Soome rahvastiku- ja sotsiaalteenuste minister Juha Sipilä valitsuses. 6. juunist 2019 kuni 9. augustini 2019 oli ta Soome teadus- ja kultuuriminister Antti Rinne valitsuses. Alates 27. maist 2021 kuni 20. juunini 2023 oli ta Soome rahandusminister.

Ta lõpetas aastal 2002 Huittinenis Lauttakylä lütseumi, aastal 2008 kandidaadina pedagoogika alal Turu Ülikooli ja aastal 2013 Turu Ülikooli filosoofia magistrina meediauuringute alal.

 Isiklikku 
Ta on veebruarist 2014 abielus jurist Erkki Papuneniga, oktoobris 2014 sündis neil poeg. Usutunnistuse poolest on ta luterlane. Nende kodu on Turus Pitkämäe linnaosas.

 Välislingid 
 Annika Saarikko koduleht

Kategooria:Soome poliitikud
Kategooria:Soome rahandusministrid
Kategooria:Turu Ülikooli vilistlased
Kategooria:Sündinud 1983